**Výzva na predloženie cenovej ponuky**

zákazka s nízkou hodnotou na vykonanie prác v rámci postupu verejného obstarávania podľa § 117 zákona č. 343/2015 Z.z.

**1.Identifikácia verejného obstarávateľa**

Názov organizácie: Zariadenie sociálnych služieb Pod hradom

Adresa organizácie: 906 36 Plavecké Podhradie 19

Internetová adresa organizácie (URL): www.dsspp.sk

Štatutárny zástupca: Ing. Edita Kruzslíková, riaditeľka DSS

Vybavuje: Mgr. Anetta Gregušová – kontakt 0911 224 212 gregusova@dsspp.sk

**2.Predmet zákazky**:

Potraviny – výrobky hlboko mrazené CPV 15896000-5

Vajcia CPV 03142500-3

**3. Opis predmetu zákazky**:

Predmetom obstarávania dodávka chladených, mrazených potravín vrátane vajec. Predpokladané množstvo mraziarenských a chladených výrobkov je špecifikované v priloženom formuláre cenovej ponuky, ktorú uchádzač vyplní na základe vlastných výpočtov.

**4.Lehota a miesto plnenia**: Miesto plnenia zákazky je na adrese Zariadenie sociálnych služieb Pod hradom Plavecké Podhradie

Termín : od 1.11.2020 na dobu určitú, najviac 4 roky alebo do naplnenia limitu 40.000,- bez DPH, podľa toho, ktorá skutočnosť nastane skôr.

Počas tejto doby je platná cena úspešnej ponuky.

**5.Cena a spôsob určenia ceny**:

Uchádzač predloží cenovú ponuku rozpísanú na predmet zákazky vyjadrenú v € spolu s DPH podľa tabuľky uvedenej v prílohe tejto výzvy.

Cenová ponuka bude podpísaná uchádzačom, opatrená odtlačkom pečiatky uchádzača a dátumom vyhotovenia.Navrhovaná cena musí byť stanovená podľa § 3 zákona NR SR číslo 18/1996 Z.z. o cenách v znení neskorších predpisov. Cenu je potrebné stanoviť ako koncovú cenu, kde budú premietnuté všetky náklady spojené s prepravou k odberateľovi na miesto určenia. V cene sú zahrnuté náklady spojené s prípadnou reklamáciou vykonaných prác.

**6.Predpokladaná hodnota zákazky**: 40.000,- bez DPH

**7.Podmienky účasti uchádzačov:**

*Informácie a formálne náležitosti nevyhnutné na splnenie podmienok účasti*:

a) Uchádzač musí spĺňať podmienku účasti týkajúce sa osobného postavenia uvedené v § 32 ods. 1 písm. e) a f ) zákona č.343/2015 Z. z.

**8.Uchádzač vo svojej ponuke predloží**:

* Cenovú ponuku podľa bodu 5 tejto Výzvy
* Doklad preukazujúci splnenie podmienky podľa § 32 ods. 1 písm. e) zákona č.

343/2015 Z. z. v prípade, že uchádzačom je zahraničná osoba /doklad oprávňujúci uchádzača dodávať tovar, ktorý je predmetom zákazky/ň

- Čestné vyhlásenie uchádzača, že spĺňa podmienku účasti podľa § 32 ods. 1 písm.

 f) zákona č. 343/2015 Z. z. v prípade, že uchádzačom je zahraničná osoba

Ponuku je potrebné predložiť v stanovenej lehote na predkladanie ponúk a spôsobom uvedeným v bode č. 9.

**9. Lehota a miesto na predkladanie ponúk**

Ponuky je potrebné **zaslať** elektronicky (podpísané podklady v naskenovanej podobe) na adresu gregusova@dsspp.sk **do 25.10. 2020 do 10.00** hodiny

Ponuky sa predkladajú v slovenskom jazyku a v mene EURO.

**10. Kritérium na hodnotenie ponúk:**

Najnižšia cena vrátane DPH za celý predmet obstarania. Poradie uchádzačov sa určí porovnaním výšky navrhnutých cien s DPH  uvedených v jednotlivých ponukách uchádzačov. Úspešný bude ten uchádzač, ktorý navrhol najnižšiu cenu s DPH za poskytnutie predmetu zákazky. Uchádzačom navrhovaná zmluvná cena musí byť vyjadrená v EUR vrátane DPH určená na dve desatinné miesta podľa zákona č. 18/1996 Z. z. o cenách v znení neskorších predpisov špecifikovaná ako maximálna a musí zahŕňať všetky náklady spojené s predmetom zákazky.

**11. Vyhodnotenie ponúk**:

Ponuky sa otvoria po uplynutí lehoty na predkladanie ponúk a následne vyhodnotia. Ponuka predložená po lehote na predkladanie ponúk nebude predmetom vyhodnocovania. Vyhodnotenie ponúk sa vykoná v sídle verejného obstarávateľa dňa **25.10.2020.**Po vyhodnotení splnenia podmienok účasti budú hodnotené cenové ponuky uchádzačov, ktorí splnili podmienky účasti podľa bodu 7 tejto Výzvy. Verejný obstarávateľ zostaví na základe predložených ponúk, pri splnení podmienok účasti poradie uchádzačov.

**12. Oznámenie o výsledku vyhodnotenia ponúk:**

Verejný obstarávateľ najneskôr do piatich dní odo dňa vyhodnotenia ponúk oznámi všetkým uchádzačom, ktorí predložili ponuky v lehote na predkladanie ponúk výsledok hodnotenia ponúk.

**13. Spôsob vzniku záväzku:**

Verejný obstarávateľ vyzve úspešného uchádzača na realizáciu prác a zašle tomuto uchádzačovi objednávku.

**14. Zdroj finančných prostriedkov:**

Predmet zákazky bude financovaný z prostriedkov rozpočtu verejného obstarávateľa. Verejný obstarávateľ neposkytuje zálohy na plnenie predmetu zákazky. Predmet zákazky bude hradený bezhotovostnou platbou. Právo vystaviť faktúru vznikne predávajúcemu po odovzdaní a prevzatí plnenia. Faktúra je splatná do 30 dní od dňa doručenia.

**15. Doplňujúce informácie:**

 Verejný obstarávateľ umožňuje vykonať obhliadku miesta plnenia, aby si záujemcovia sami overili a získali potrebné informácie nevyhnutné na prípravu a spracovanie ponuky**.**

Všetky výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa. Verejný obstarávateľ si vyhradzuje právo zmeniť podmienky prieskumu trhu. Verejný obstarávateľ si vyhradzuje právo neprijať ani jednu z predložených ponúk, ak:

* nebudú zodpovedať finančným možnostiam verejného obstarávateľa
* ani jeden uchádzač nesplní podmienky účasti.

Verejný obstarávateľ si vyhradzuje právo prieskum trhu zrušiť bez uvedenia dôvodu.

Proti rozhodnutiu verejného obstarávateľa o výbere vhodného uchádzača pri postupe zadávania zákazky s nízkou hodnotou  nie je možné podať námietku v zmysle zákona o VO.

**16. Ochrana osobných údajov**

Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Plaveckom Podhradí, dňa 7.10.2020

 **Ing. Edita Kruzslíková**

 riaditeľka DSS

Predpokladané ročné množstvo dodávky mraziarenských a chladených výrobkov pre Zariadenie sociálnych služieb 906 36 Plavecké Podhradie

|  |  |  |  |  |  |
| --- | --- | --- | --- | --- | --- |
| **Sortiment** | **MJ** | **Množstvo** | **Jednotková cena bez DPH v €** | **Jednotková cena s DPH v €** | **Cena spolu s DPH v €** |
| Vajcia "L" | ks | 9120 |  |  |  |
| Kuracie prsia | kg | 770 |  |  |  |
| Kuracie stehná | kg | 770 |  |  |  |
| Kačacie stehná | kg | 150 |  |  |  |
| Rybie filé | kg | 290 |  |  |  |
| Karfiol | kg | 180 |  |  |  |
| Brokolica | kg | 180 |  |  |  |
| Zelenina RADOMA  | kg | 240 |  |  |  |
| Zelenina pod sviečkovú | kg | 240 |  |  |  |
| Zelenina kúpeľná | kg | 240 |  |  |  |
| Zelenina mexická | kg | 240 |  |  |  |
| Spolu |  |  |  |  |  |